Source: http://luhanka.fi/poytakirjat.php?poytakirja_id=463
Timestamp: 2017-11-24 02:08:46+00:00
Document Index: 3616460

Matched Legal Cases: ['kko ', 'kko ', '§ 17', '§ 6', 'kko ', '§ 2']

24 Lähihoitajan työsopimussuhde / Palvelukeskus Tuuliharju
25 Aluehallintovirasto / Hyvinvointikertomus
26 Strategiatyöryhmän asettaminen
27 Kunnanvaltuuston 31.8.2017 tekemien päätösten täytäntöönpano
28 Vuoden 2018 presidentin vaali; äänestyspaikkojen ja keskusvaalilautakunnan yhteystietojen ilmoittaminen
29 Ennakkoäänestyspaikkoina olevien sosiaalihuollon toimintayksiköiden määrääminen.
30 Avustusanomus / Sotainvalidien Joutsan osasto
31 Lausunto taksilupakiintiöiden vahvistamista varten
32 Kunnanhallitukselle saapunut posti
33 Keski-Suomen seututerveyskeskuksen johtokunnan varajäsenen valinta
34 Koulun kaluston täydentäminen
35 Ympäristöpalkinto
PALVELUKESKUS TUULIHARJUN TYÖNTEKIJÄTILANNE VIIMEISEN VUODEN
Perusturvaltk 34 §
Perusturvajohtaja on keskustellut useasti vuoden 2017 aikana työntekijätilanteesta palvelukeskus Tuuliharjun johtaja Asta Tiitan kanssa.
Viimeisen vuoden aikana on ollut vaikea saada palkattua lähihoitajaa ja vanhainkodin puolelta on ollut henkilökuntaa töissä kotihoidossa ja päinvastoin. Pitkäaikainen sijainen siirtyi kunnan palvelukseen 8.5.2017.
Asta Tiitta toivoi perusturvalautakunnalta näkemystä~~ ~ideoita tilanteen ratkaisemiseksi
Perusturvalautakunta miettii mahdollisia ratkaisuja tilanteeseen ja niistä tiedotetaan
palvelukeskus Tuuliharjun johtaja Asta Tiittaa.
Perusturvalautakunta päätti, että laitetaan vakituisen lähihoitajan toimi hakuun. Toimipaikkana on Palvelukeskus Tuuliharju ja siellä lähinnä vanhainkodin tiimi. Määrärahoja toimeen ei ole osoitettu vuodelle 2017, joten perusturvajohtaja neuvottelee asiasta kunnanjohtajan kanssa. Käytäntöön liittyvät asiat hoitaa palvelukeskuksen johtaja. Mahdollinen valinta tehdään heti, kun se on mahdollista. Seuraavat henkilöt voivat osallistua valintatilaisuuteen: perusturvajohtaja Sirpa Hyytiäinen, Palvelukeskus Tuuliharjun johtaja Asta Tiitta ja perusturvalautakunnan jäsenet: Hilkka Weijo ja Marja-Leena Nurminen sekä hallituksen edustaja Pirkko Vilkman.
LÄHIHOITAJAN TYÖSOPIMUSSUHDE / PALVELUKESKUS TUULIHARJU
Perusturvalautakunta on käsitellyt Palvelukeskus Tuuliharjun työntekijätilannetta kokouksessaan 23.5.2017. Sittemmin kunnanvaltuusto on päätöksellään valinnut perusturvalautakunnan puheenjohtajaksi kunnanhallituksen jäsenenä toimivan Pirkko Vilkmanin. Perusturvalautakunnan päätöksessä mainittua kunnanhallituksen edustajaa lautakunnassa ei enää ole. Keskeinen luottamushenkilövastuu asiassa on lautakunnan puheenjohtajalla.
Kunnanhallitus antaa perusturvalautakunnalle oikeuden palkata yksi työsopimus-suhteinen lähihoitaja Palvelukeskus Tuuliharjuun. Avoimesta työsuhteesta julkaistaan ilmoitus paikallisessa lehdessä sekä TE –palvelujen Avoimet työpaikat-verkkosivuilla. Työsuhteen täyttämisessä noudatetaan kuuden kuukauden koeaikaa.
Kunnanhallitus esittää kunnanvaltuustolle palkkaukseen tarvittavat lisämäärärahat vuoden 2017 lisätalousarviossa.
Asia siirrettiin kunnanjohtajan esityksestä seuraavaan kokoukseen.
Asiassa kuullaan Palvelukeskus Tuuliharjun esimiestä. Kokouksessa selvitetään palvelukeskuksen asiakastilanne sekä työvoiman tarve lyhyen ja pidemmän aikavälin tarkastelussa.
Esitys annetaan kokouksessa saatujen selvitysten jälkeen.
Kokouksessa Palvelukeskus Tuuliharjun johtaja Asta Tiitta esitti asiakastilanteen sekä työvoiman tarpeen lyhyen ja pidemmän aikavälin tarkastelussa, liite.
Kunnanhallitus merkitsee tiedoksi Asta Tiitan alustuksen aiheesta (liite) sekä päättää, että lähihoitajan tarve palvelukeskuksessa arvioidaan uudestaan syksyllä 2018.
ALUEHALLINTOVIRASTO / HYVINVOINTIKERTOMUS
Aluehallintovirasto on osoittanut kunnanhallitukselle selvityspyynnön koskien terveydenhuoltolain 12 §:n mukaista hyvinvointikertomusta. Selvityspyynnön johdannossa esitetään väite, jonka mukaan Luhangan kunnassa ei olisi edelleenkään valtuuston hyväksymää hyvinvointikertomusta.
Aluehallintovirastolle on ilmoitettu 30.8.2017, että Luhangan kunnanvaltuusto, toisin kuin selvityspyynnössä mainitaan, on hyväksynyt hyvinvointikertomuksen kokouksessaan 17.5.2017 / § 17 ja kertomus on lähetetty Aluehallintoviraston kirjaamoon sähköpostina. Kunnan ilmoituksesta huolimatta, virasto pyytää vastausta selvityspyyntöön 5.10. mennessä.
Selvityspyyntö, saapunut pvm 30.8.2017
Kunnanhallitus antaa Aluehallintoviraston selvityspyynnön johdosta seuraavan vastauksen:
1. Kunnanhallitus toteaa, että v. 2013 alkanut valtuustokausi päättyi poikkeuksellisesti 31.5.2017 ja hyvinvointikertomus on annettu valtuustolle terveydenhuoltolain 12 §:n mukaisesti valtuustokauden aikana.
2. Kunnanvaltuustossa 17.5.2017 hyväksytty hyvinvointikertomus ja pöytäkirjaote kunnanvaltuuston päätöksestä on toimitettu Aluehallintovirastolle.
3. Kunnanhallitus toteaa, että Luhangan kunta on toiminut asiassa lain mukaisesti ja edellä mainitun perusteella kumoaa kaikki selvityspyynnössä esitetyt väitteet.
Vastaukseen liitetään kunnan hyvinvointikertomus sekä pöytäkirjaote kunnanvaltuuston päätöksestä.
STRATEGIATYÖRYHMÄN ASETTAMINEN
Kunnan strategia on laadittu vuonna 2011. Tämän jälkeen toimintaympäristössä on tapahtunut merkittäviä muutoksia ja kunnanvaltuusto on vaihtunut kahdesti. Strategia-asiakirja tulee vähintäänkin saattaa vanhentuneiden tietojen osalta ajan tasalle, mutta todennäköisimmin strategian päälinjaukset kokonaisuudessaan asetetaan arvioinnin kohteeksi ja kunnan kehityspolkua 2020-luvulle linjataan uusista lähtökohdista
Edellä mainitussa tarkoituksessa kunnanhallituksen tulee asettaa uusi strategiatyöryhmä, sille tehtävänanto ja määräaika, milloin uuden strategian tulee olla valmis. Työryhmän koko voisi olla lautakuntien kokoa vastaava.
Kunnanhallitus asettaa strategiatyöryhmän ja antaa sille tehtävän, määrää yhden työryhmän jäsenistä puheenjohtajaksi sekä määrää viranhaltijoista työryhmälle sihteerin. Lisäksi kunnanhallitus asettaa päivämäärän, mihin mennessä uuden strategia-asiakirjan tulee olla valmis.
Strategiatyöryhmään valittiin sihteeriksi kunnanjohtaja Reijo Urtti ja työryhmän jäseniksi seuraavat luottamushenkilöt:
Heikki Kiviniemi ja samalla puheenjohtaja
Työryhmän tehtävänä on laatia ehdotus kunnan strategiaksi ja sen tulee olla valmis 31.1.2018 mennessä.
KUNNANVALTUUSTON 31.8.2017 PÄÄTÖSTEN TÄYTÄNTÖÖNPANO
Kunnanvaltuuston päätökset 31.8.2017 pöytäkirjan mukaan.
VUODEN 2018 PRESIDENTINVAALI: ÄÄNESTYSPAIKKOJEN JA KESKUSVAALI-LAUTAKUNNAN YHTEYSTIETOJEN ILMOITTAMINEN
Presidentinvaalin aikataulu on seuraava:.
* vaalipäivä sunnuntai 28.1.2018
* ennakkoäänestys kotimaassa 17.-23.1.2018
* ennakkoäänestys ulkomailla 17.-20.1.2018
* ehdokasasettelu vahvistetaan 21.12.2017
* ehdokashakemukset jätettävä viimeistään 12.12.2017 ennen klo 16
* äänioikeustiedot määräytyvät 8.12.2017 ja äänioikeusrekisteri perustetaan 13.12.2017.
* vaalipäivä sunnuntai 11.2.2018
* ennakkoäänestys kotimaassa 31.1.-6.2.2018
* ennakkoäänestys ulkomailla 31.1.-3.2.2018
Kunnanhallitus päättää kunnassa olevista yleisistä ennakkoäänestyspaikoista sekä äänestysalueiden vaalipäivän äänestyspaikoista sekä vastaa siitä, että niiden tiedot merkitään vaalien virheettömän toimittamisen edellyttämällä tavalla viipymättä valtakunnalliseen äänestyspaikkarekisteriin (VaaliL 9§).
Vaalitietojärjestelmän pohjatietojärjestelmän Presidentinvaali 2018 –vaalitapahtumaan on valmiiksi merkitty:
? kuntavaaleissa 2017 käytössä olleiden ennakkoäänestyspaikkojen tiedot; siirrettynä pohjatietojärjestelmään ns. Vaalipohjasta.
? äänestysalueiden ja niitä vastaavien vaalipäivän äänestyspaikkojen tiedot, sellaisina kuin ne ovat olleet kuntavaaleissa, tai tämän jälkeen 15.10.2017 voimaan tulleen kunnanvaltuuston äänestysaluejakoa koskevan päätöksen mukaisina.
? keskusvaalilautakunnan yhteystiedot; siirrettynä Vaalipohjasta
Kunnanhallituksen on huolehdittava, että pohjatietojärjestelmässä olevat tiedot yleisistä ennakkoäänestyspaikoista ja vaalipäivän äänestyspaikoista sekä keskusvaalilautakunnan yhteystiedoista ovat viimeistään 3.11.2017 klo 12.00 lopullisesti siinä muodossa kuin niitä käytetään presidentinvaalissa.
Ennakkoäänestyspaikan ja vaalipäivän äänestyspaikan osalta ei ole mainittuun pohjatietojärjestelmään verrattuna tullut muita muutoksia, kuin että Tammijärven koulun nimeksi on muuttunut Luhangan koulu ja tämä muutos tulee huomioida ilmoituksena vaalitietojärjestelmään. Muutoin äänestyspaikat ovat kuntavaalien mukaiset. Varsinaisen vaalipäivän äänestyspaikat ovat olleet Kirkonkylän äänestysalueella kunnanvirasto sekä Tammijärven äänestysalueella Luhangan koulu.
Kunnanvaltuusto on päätöksellään § 6 /8.6.2017 valinnut kunnalle seuraavan keskus-vaalilautakunnan:
Veli Koskinen, puheenjohtaja
Markku Huuskola, varapuheenjohtaja
Marita Heimonen, jäsen
Pirkko Sievänen, jäsen
Varajäsenet ottojärjestyksen mukaan:
Marja-Terttu Huuskola
Keskusvaalilautakunnan yhteystiedot tulee ilmoittaa vaalitietojärjestelmän äänestys-paikkarekisteriin ja väestörekisterikeskuksen vaaleja koskeva ohjeistus tulee saattaa keskusvaalilautakunnalle tiedoksi.
Liite; Vuoden 2018 Presidentinvaali; Äänestyspaikkojen ja keskusvaalilautakunnan yhteystietojen ilmoittaminen.
Kunnanhallitus päättää, että kunnan äänestyspaikat ilmoitetaan vaalitietojärjestelmän äänestyspaikkarekisteriin seuraavasti:
1. Ennakkoäänestyspaikka on kunnanvirastossa, Hakulintie 2, 19950 Luhanka. Äänestyspaikka on avoinna 17-19.1.2018 klo 9.00-15.00 sekä 22. – 23.1.2018 klo 9.00-15.00. Laitosäänestys ja kotiäänestys toteutetaan annetun ohjeen mukaan.
2. Varsinaisen vaalipäivän 28.1.2018, äänestyspaikat äänestysalueittain ovat seuraavat:
I äänestysalue (Kirkonkylä): Kunnanvirasto, Hakulintie 2, 19950 Luhanka
II äänestysalue (Tammijärvi): Luhangan koulu, Tammijärventie 316, 19910
Tammijärvi.
Keskusvaalilautakunnan yhteystiedot ilmoitetaan vaalitietojärjestelmän äänestys-paikkarekisteriin ja ohjeistus annetaan keskusvaalilautakunnalle tiedoksi.
Mahdollisen toisen vaalin ennakkoäänestyspaikka sekä varsinaisen vaalipäivän äänestyspaikat ovat ensimmäisen vaalin mukaiset.
ENNAKKOÄÄNESTYSPAIKKOINA OLEVIEN SOSIAALIHUOLLON TOIMINTA-YKSIKÖIDEN MÄÄRÄÄMINEN
Palvelukeskus Tuuliharju on toiminut siellä asuvien henkilöiden ennakko-äänestyspaikkana.
Kunnanhallitus määrää Palvelukeskus Tuuliharjun siellä asuvien henkilöiden ennakkoäänestyspaikaksi.
AVUSTUSANOMUS / SOTAINVALIDIEN JOUTSAN OSASTO
Sotainvalidien Joutsan osasto on lähettänyt kunnanhallitukselle liitteen olevan avustusanomuksen.
Liite; avustusanomus 21.8.2017
Kunnanhallitus myöntää avustusta hakemuksen mukaisesti 250 €.
Kunnanhallitus laati lausunnon taksilupakiintiöiden vahvistamista varten kokouksessaan 7.8.2017. Sittemmin on ilmennyt, että olemassa olevan taksiluvan mahdollisesti poistuessa käytöstä ei sitä vastaava kiintiö voi siirtyä uudelle yrittäjälle niillä edellytyksillä kuin mitä kunta on lausunnossaan todennut. Kunnan oppilaskuljetusten toteutumisen kannalta on tärkeää, että kunnan taksilupakiintiö vastaa kunnan kuljetustarpeita myös muutostilanteissa.
Edellä olevasta johtuen kunnanhallituksen tulee antaa asiassa lausunto, mikä vastaa kiintiössä tapahtuvia muutoksia ja kunnan kuljetustarpeita.
Kunnanhallitus antaa taksilupakiintiöiden vahvistamista varten uuden lausunnon liitteenä olevan ehdotuksen mukaisena.
Khall 32 §
KESKI-SUOMEN SEUTUTERVEYSKESKUKSEN JOHTOKUNNAN VARAJÄSENEN VALINTA
Keski-Suomen sairaanhoitopiirin hallitus nimeää Keski-Suomen Seututerveyskeskukseen johtokunnan. Johtokunta muodostuu jäsenkuntien viranhaltijoiden sekä sairaanhoitopiirin edustuksesta. Johtokunnassa on puheenjohtaja ja neljä jäsentä sekä näillä varajäsenet. Ennakkovalmistelussa Luhangan kunnalle on osoitettu johtokuntaan varajäsenen paikka, mikä on varattu kunnanjohtajalle aikaisemman käytännön mukaisesti.
Kunnan hallintosäännön 14 § 2 mom mukaan kunnanjohtajan sijaisena kunnanjohtajan ollessa poissa tai esteellinen toimii rakennustarkastaja.
Rakennustarkastajan esitys:
Kunnanhallitus esittää Keski-Suomen sairaanhoitopiirin hallitukselle, että Keski-Suomen seututerveyskeskuksen johtokunnan varajäseneksi valitaan kunnanjohtaja Reijo Urtti.
Kunnanjohtaja Reijo Urtti jääväsi itsensä asian käsittelystä.
KOULUN KALUSTON TÄYDENTÄMINEN
Uuden koulun kalustoa on tarkoitus täydentää vielä puuttuvilta osin ja siinä tarkoituksessa on pyydetty tarjous koulun aikaisemmalta kalustotoimittajalta. Saapuneen tarjouksen osalta on toimittajalta pyydetty hinnan tarkistus aikaisemman toimituskäytännön mukaisesti.
Liite; kalustetarjous nro 13881 pvm 8.9.2017
Kunnanhallitus hyväksyy liitteenä olevan kalustetarjouksen.
Marjo Merivirta jääväsi itsensä ja poistui kokouksesta asian käsittelyn ajaksi.
Pykälät: 24, 25, 26, 27, 28, 29, 31, 32, 35
Koska päätöksestä voidaan tehdä kuntalain 134 §:n mukaan kirjallinen oikaisuvaatimus, seuraaviin päätöksiin ei saa hakea muutosta valittamalla:
Pykälät: 30, 33, 34,